Mortain

Mortain er en by og tidligere kommune i departementet Manche i regionen Normandie nordvest i Frankrike. Byen ligger på fjellknaus over Cance, en bielv til Sélune, og er 232 meter over havet.

Den 1. januar 2016 ble Mortain slått sammen med kommunene Bion, Notre-Dame-du-Touchet, Saint-Jean-du-Corail og Villechien til den nye kommunen Mortain-Bocage.Arrêté préfectoral 15. desember 2015

 Historie 
Mortain var i løpet av middelalderen et viktig fylke (comté), reservert for det regjerende huset av Normandie, se Liste over grever av Mortain. Rundt 1047 ble det bostedet for Robert, sannsynligvis en illegitim sønn av Rikard I av Normandie. Han ble etterfulgt av William Warlenc («Avtakende») som sannsynligvis var hans sønn. I eller omtrent 1049 tok hertug Vilhelm den fra William Warlenc og ga den videre til sin halvbror Robert, som fra da av ble kjent som «greve av Mortain». Dennes store eiendommer i England etter erobringen i 1066 ga navnet til «lille avgifter av Mortain» som skyldte mindre føydal tjenester enn andre. Robert ble etterfulgt som greve av sin sønn William, greve av Mortain, som senere gjorde opprør mot hertug Vilhelms sønn og sin fetter, Henrik I av England. William stilte seg på Robert Curthoses side i kampen mot den engelske kongen, men tapte i slaget ved Tinchebray i 1106 og mistet dermed alle sine titler og eiendommer.



 Severdigheter 
Sognekirken St Evroult er et praktfullt på overgangsstilen fra tidlig på 1200-tallet. Rett ved byen ligger klosteret Abbaye Blanche som ble grunnlagt som et benediktinerkloster i 1105 og kort tid etter knyttet til Cîteaux. Kirken er et godt eksempel på en klosterkirke fra cistercienserordenen, og deler av 1100-tallets kloster er fortsatt bevart. Ruinene av en festning som en gang var hjemmet til den grusomme Guillaume de Mortain og stedet for «Goeblins åpning», en hule og en undergrunnstunnel.

 Kjente personer fra Mortain 
 Ferdinand André Fouqué (1828–1904), geolog og petrolog, født i Mortain

 Befolkningsutvikling 
Antall innbyggere i kommunen Mortain

 Referanser 
 Kommunedata fra INSEE

 Eksterne lenker 

 Kommunedata INSEE

Kategori:Tidligere kommuner i Manche
Kategori:Kommuner opphørt i 2015